
Labanan ang pagbabase ng militar 


ng US sa Pilipinas 


ng Pilipinas ay isa ngayong malaking base 
Ar" ng US. Ito ang binibigyang-diin ng 

apat na araw na pagdaong ng plota ng US 
mula sa North Arabian Sea nitong Mayo 15 hang- 
gang 18 sa Manila Bay. 

Ang plota ang nagsisilbing base ng mga ma- 
panghimasok na operasyon ng US sa Afghanistan, 
Pakistan at Libya. Binubuo ito ng apat na bar- 
kong pandigma kabilang ang USS Carl Vinson, USS 
Shiloh, USS Bunker Hill at ang USS Gridley at may 
humigit-kumulang 25,000 tauhan. Ang mga ito'y 
pawang pinatatakbo ng enerhiyang nukleyar at 
hinihinalang nagdadala ng mga armas nukleyar. 
Mula sa plotang ito inilunsad ng US ang opera- 
syong asasinasyon kay Osama bin Laden sa Pakis- 
tan noong Mayo 1. Sa barko ring ito dinala ang 
bangkay ni Bin Laden at ihinulog sa karagatan. 

Habang nasa internasyunal na karagatan patu- 
ngo sa Pilipinas ang plota, sinundo ng mga sasak- 
yang pandigma ng US ang tuta nitong si Benigno 
Aquino III at inilipad patungo sa USS Carl Vinson. 
Ang pagdala kay Aquino sa USS Carl Vinson ay 
isinagawa nang walang paggalang sa mga tuntu- 
ning diplomatiko. 

Animoy mga batang tuwang-tuwa at mang- 
hang-mangha sina Aquino at kanyang mga upi- 
syal sa nakita nilang kapangyarihang militar ng 
kanilang among imperyalistang US. Sa gayong 
pagsakay sa barkong pandigma ng US, ipina- 
kita ni Aquino na hindi niya kinikilala ang lu- 


malawak na pagtutol sa Visiting Forces E 
Agreement (VFA), sa presensya ng mga tro-3z” fg 


"pagkakaibigan" ay epektibong pangkomoplahe 
sa iba pang mas tuso at iligal na mga aktibidad 
na may katangiang mapanghimasok at labag sa 
kasarinlan ng bansa. 

Ang pagdaong ng plotang pandigma ng US sa 
Manila Bay ay muling nagdidiin sa paggamit ng 
US sa Pilipinas bilang base militar nito. Ang pag- 
papahintulot nito ay pagpapakita lamang na wa- 
lang independyenteng patakarang panlabas ang 
Pilipinas at nakatali ito sa interes ng US. Sa pag- 
papakita na ang Pilipinas ay maaaring pagbase- 
han ng mga barko ng US, ipinakikita ng gubyer- 
nong Aquino sa buong mundo na ang Pilipinas ay 
nasa panig ng US anuman ang pasukin o ilunsad 
nitong gera. 

Ang hindi inianunsyo at di nakaiskedyul na 
pagsundo at pagsasakay kay Aquino sa barko ng US 
ay muli ring nagpapalakas ng ispekulasyon na 
mayroong lihim na pag-uusap tungkol sa plano ng 
US na muling magtayo ng mga pasilidad pangmili- 
tar nito sa Pilipinas. Noon lamang Abril 26, duma- 
ting sa Pilipinas ang dalawang senador ng US para 

siyasatin ang 
kalagayan ng 
dati nilang 
base militar sa 
Subic Bay, Olo- 
ngapo. Matagal 


pang Amerikano sa bansa at mga pang-aabu- KG a 
so ng mga ito laban sa mamamayang Pilipino.- “slr 


Sa pagdaong sa Manila Bay, libu-libong IN 
sundalong Amerikano ang pumasok sa Pilipi- aa 
nas. Ang paglahok ng mga tropang Amerikano27-224 

nang naghahanap ang US ng al- 
ternatibong lugar sa harap ng 
malakas at tuluy-tuloy na mga 
kilos-protesta laban sa mga base 
militar nito sa Okinawa at laban 
sa mga pang-aabuso ng mga tro- 
pa nito sa Japan. 

Puspusan ang pagsisikap ng 
US na palakasin ang presensya 
nito sa Asia-Pacific. Labis ni- 
tong ikinababahala ang ginaga- 
wang pagpapalakas ng China sa 
kakayahang militar nito. Noong 
2008, nakapagtatag ang China 
ng isang base ng mga submari- 
no nito sa dulo ng Hainan Is- 
land, malapit sa mayor na daa- 
nan ng kalakalan sa karagatan 
ng Southeast Asia. Tinataya ng 
US na may kakayahan ang ba- 
seng ito na magdaong ng hang- 
gang 20 submarino, kabilang 
ang bagong tipo ng subamari- 
nong kayang maglunsad ng nu- 
clear ballistic missile. 

Sa layuning kontrahin ang 
lumalakas na presensyang mili- 
tar ng China sa rehiyon, inireko- 
menda naman ni Adm. James 
Lyons, dating kumander ng US 
Pacific Fleet, ang mas mahigpit 
na pakikipag-alyansa sa mga ka- 
alyado nitong rehimen sa rehi- 
yon. Partikular sa iminungkahi 
niya ang muling paglalatag ng 
"high-level military ties" sa Pili- 
pinas. Iminungkahi rin niya na 
"pahiramin" ng US ang Pilipinas 
ng isang iskwadron ng mga 

eroplanong F-16 at mga barkong 
pandigma bilang bahagi ng pag- 
harap sa banta ng China. Ang 
planong pagbili ng Armed 
Forces of the Philippines (AFP) 
ng submarino sa ngalan ng mo- 
dernisasyon ng AFP ay bahagi 
na ng gayong balangkas. 

Para sa US, nananatili ang 
halaga ng Pilipinas sa estratehi- 
yang militar ng US sa Asia-Pacif- 
ic. Gayon na lamang ang halaga 
na manatili ang kaluwagan ng 
paggamit nila sa Pilipinas bi- 
lang lunsaran ng mga opera- 
syon, mapagkukunan ng suplay, 
lugar para sa pagsasanay at 
pagkukumpuni ng mga kagami- 
tan at iba pa. Tulad noong naka- 
raan, ginagamit pa rin ng US 
ang Pilipinas bilang daungan ng 
kanilang mga barko at tropa, 
hindi lamang yaong saklaw ng 
operasyon nito sa Asia-Pacific, 
kundi maging yaong nag-oope- 
rasyon sa Middle East at North 
Africa. 

Nananatiling isa sa "pabori- 
to" ng militar ng US na gamiting 
base ang Pilipinas dahil sa pag- 
hahari rito ng sunud-sunurang 
papet na rehimen. Sa pamamagi- 
tan din ng VFA, malayang naka- 
papasok at nakakikilos ang mga 
tropang Amerikano sa loob ng 
bansa na hindi nahihigpitan ng 
mga lokal na batas. Ang pama- 
mayani ng US sa Pilipinas ay ipi- 
namalas nito nang agawin nito 

ang kustodiya kay Lance Corporal 
Daniel Smith at itago sa embaha- 
da ng US sa kabila ng hatol sa 
kanya sa kasong panggagahasa 
sa Subic Bay noong 2005. 

Tuwiran ding nanghihimasok 
ang US sa loob ng Pilipinas sa 
layuning supilin ang progresibo 
at rebolusyonaryong kilusan la- 
ban sa imperyalismong US at sa 
papet nitong rehimen. Perma- 
nenteng nakabase sa loob ng 
Camp Navarro sa Zamboanga 
City ang mahigit 700 tropang 
Amerikano sa ilalim ng Joint 
Special Operations Task Force- 
Philippines (JSOTFP) ng US Pa- 
cific Fleet. Ang JSOTFP ay isang 
ahensya ng militar ng US na 
nagbibigay-direksyon sa takbo 
ng kontra-rebolusyonaryong 
digma sa Pilipinas. Nagsasaga- 
wa ito ng paniniktik, nagbibigay 
ng impormasyon sa AFP at ak- 
twal na lumalahok sa mga ope- 
rasyong militar sa mga lara- 
ngang gerilya laban sa arma- 
dong rebolusyonaryong pwersa. 

Ang katayuang neokolonyal 
ng Pilipinas ay binibigyang-diin 
ng panghihimasok at paglapas- 
tangan ng US sa kasarinlan ng 
bansa. Determinado ang US na 
panatilihin nitong neokolonya 
ang Pilipinas hindi lamang para 
magamit itong base sa kanyang 
estratehiyang militar, kundi pa- 
ra rin patuloy na masamantala 
ang likas na yaman at murang 
halaga ng mga manggagawang 
Pilipino. 

Sa pagharap ng US sa krisis 
ng pandaigdigang krisis ng kapi- 
talismo, tiyak na lalo itong 
magiging masidhi sa panganga- 
laga ng pampulitika, pangmili- 
tar at pang-ekonomyang interes 
nito sa Pilipinas, sa kapinsalaan 
ng mamamayang Pilipino. 

Sa gayon, dapat lalo pang 
pag-alabin ng mamamayang Pi- 
lipino ang kanilang patriyotis- 
mo. Ang kanilang pakikibaka 
para sa pambansang kalayaan ay 
mahigpit na nakakawing sa ka- 
nilang pakikibaka para sa kata- 
rungang panlipunan at demok- 
rasyang bayan. AB 

Samantalahin ang lumalalang 


ribalan sa loob 


ng kampong Aquino 


na ang mga lamat sa paghahari ng rehimeng US-Aquino. 


NG pa lamang ang isang taon sa poder, litaw na litaw 


Ang tunggalian ng iba't ibang mga pwersang sumuporta kay 
Benigno Aquino III sa eleksyong 2010 ay nagbabanta ngayong 
magpahina sa dati nang mahunang pagkakaisa ng kanilang pang- 


katin. 

Nagawa ni Aquino na pagkai- 
sahin sa ilalim ng kanyang kan- 
didatura noong 2010 ang mala- 
wak na hanay ng mga pangkat 
ng mga reaksyunaryong puliti- 
ko, malalaking negosyante at 
mga repormistang grupo. Pero 
mula nang maluklok sa poder, 
hindi na magkamayaw si Aquino 
sa pagbayad ng kanyang utang 
sa lahat ng sumuporta at suma- 
kay sa kanyang kampanya sa pa- 
mamagitan ng pagtatalaga sa 
mga pusisyon sa gubyerno, pag- 
bibigay ng mga kontrata, at iba 
pa. 

Subalit sadyang hindi niya 
magawang pantay-pantay na 
bigyang-pabor ang lahat ng mga 
grupong ito. Kaya naman hindi 
pa nag-iinit ang pwet ni Aquino 
sa trono, kabi-kabila na ang sa- 
maan ng loob at pagkadismaya 
ng mga pwersang nakaalyansa 
niya. 

Lalong tumingkad ang riba- 
lan ng mga paksyong ito mata- 
pos lumipas nitong Mayo ang 
isang taong pagbabawal sa pag- 
tatalaga sa gubyerno ng mga 
natalong kandidato sa nagdaang 
eleksyon at ang pag-uunahan 
ng mga alyado ni Aqu- 
ino na makaupo sa 
poder. 

Pinakatampok sa 
mga ito ang pakiki- 
paggirian ni Mar 
Roxas, talu- 
nang kandi- 
dato ni Aquino 
sa pagka-bise 
presidente, pi- 
nuno ng Liberal 

Party at kinikilala ring pinuno 
ng paksyong "Balai". Inip na 
inip na si Aquino na maitalaga 
si Roxas sa isang makapangyari- 
hang pusisyong ipinangako sa 
kanya noong isang taon na pla- 
nong gamiting plataporma para 
sa kampanyang pampresidente 
sa 2017. Noon pang Abril, hini- 
rang na si Roxas sa isang di upi- 
syal na pusisyon kung saan pin- 
a-gampan siya ng mga tungku- 
ling may malakas na publisidad. 

Sa ngayon, iniimbento pa ng 
mga abugado ng Malacafang 
ang bagong pusisyon para kay 
Roxas kung saan magsisilbi si- 
yang animo'y anino ni Aquino. 
Ang pagkukumahog ni Aquino 
na maitalaga si Roxas ay labis 
na ikinasasama ng loob ng 
ibang mga paksyon lalupa't ma- 
aapakan nito ang iba pang su- 
sing upisyal. 

Bukod kay Roxas, ilan pang 
talunang kandidato ang planong 
italaga ni Aquino sa kanyang 
gabinete. Subalit para magawa 
ito, obligado si Aquino na ilag- 
lag ang iba pang myembro ng 

kanyang pangkatin, bagay 
na tiyak na ikasasama 
ng loob nila. 


Larawan ngayon ang nagha- 
haring rehimen ng nagririba- 
lang mga kamag-anak, kaklase 
at kaibigan ni Aquino na lahat 
ay nagkukumahog na makata- 
masa ng katas ng kapangyari- 
han. 

Ang problema ng naghaha- 
ring rehimen ay ang patuloy na 
pagliit ng mga rekursong pwe- 
deng paghatian nang swabe at 
matiwasay ng mga nagriribalan. 
Di maiwasan ni Aquino na ma- 
bigyan ng mas malaking pabor 
ang isang pangkat o isang ka- 
mag-anak kaysa iba. Di maglala- 
on, mauudyok ang mga ilalaglag 
ni Aquino na ilantad ang mga 
nalalaman nilang katiwalian, 
korapsyon at pang-aabuso ng 
mga upisyal sa loob ng nagha- 
haring pangkatin. 

Ang pagkakawatak-watak ng 
pangkating Aquino dahil sa pag- 
aagawan sa katas ng kapangya- 
rihan ay nagpapahina sa pagha- 
hari nito. Dismayadong-disma- 
yado ang mamamayang Pilipino 
sa nakukuhang pabor at pribile- 
hiyo ng Kamag-anak, Kaklase, at 
Kaibigan Inc. habang ang mala- 
wak na masang anakpawis ay di 
magkamayaw sa bigat ng krisis 
sa ekonomya. 

Patuloy ang paglaki ng tan- 
tos ng disempleyo. Pumapaim- 
bulog ang presyo ng mga bilihin 
at serbisyo. Hirap na hirap na 
ang masang manggagawa at 
magsasaka at maging ang mga 
panggitnang pwersa. Puro pana- 
kip-butas lamang ang ihinaha- 
ing solusyon ni Aquino, tulad ng 
"pantawid pasada" at condition- 
al cash transfer. Sa kabila ng bu- 
kambibig na "kapayapaan", pa- 
tuloy ang paninikil, pandara- 

has at pagyurak sa mga kara- 
patang-tao, laluna sa ka- 
nayunan laban sa mama- 
mayang tumutu- 
tol at kumikilos 
laban sa anti- 
mamamayang 
mga pataka- 
ran ng nagha- 
haring rehi- 
men. 


Mabilis na lumilinaw sa mata ng mamamayan 
na bigo si Aquino sa kanyang pangako na pawiin 
ang korapsyon sa gubyerno. Gayundin, mabilis na 
lumilinaw na walang kakayahan o kapasyahan ang 
rehimeng Aquino na itaguyod ang mga pataka- 
rang magpapalaya sa mamamayan sa kahirapan, 
kagutuman at pasistang karahasan. Sa harap ng 
lumalalang krisis sa ekonomya at kabuha-yan ng 
masa, dahan-dahang namumuo at lumalawak ang 
malawak na kilusang bayan na nakatuon sa pag- 
papatalsik kay Aquino. 

Sa malao't madali, ang paglakas ng panawa- 
gan at pakikibaka ng bayan para patalsikin si 
Aquino ay ibayong magpapalalim sa paksyunal na 
ribalan sa loob ng naghaharing rehimen at sa pa- 
gitan ng mga magkaribal na paksyon ng naghaha- 


Rehimeng Aquino, 
pursigidong itulak ang 


liberalisasyon sa pagmimina 


porma" sa industriya ng pagmimina para umano mapunuan 


ursigido ngayong itinutulak ng rehimeng Aquino ang "mga re- 
Pe nasasaid na kaban ng bayan. Ayon kay Secretary Ramon 


ring uri. Sa kabilang panig, ang lumalalang riba- 
lang ito ay makatutulong at makapagpapalakas 
din sa malawak na kilusang masa laban sa rehi- 
meng Aquino. 

Kailangan itong samantalahin sa pamamagi- 
tan ng aktibong pakikipag-ugnayan kapwa sa mga 
pwersa sa loob at labas ng naghaharing rehimen 
na naaapakan ng mga kampong napapaburan ni 
Aquino. Dapat silang himukin na lihim o haya- 
gang makipagtulungan sa isang malapad na 
alyansa kasama ang batayang mga sektor na nag- 
susulong ng mga pakikibakang masa. Sa malao't 
madali, ang ibayong paglawak ng alyansang anti- 
Aquino na ito ay magtutulak sa lalong pagkahi- 
walay ng kampong Aquino at magpapadali sa pag- 
wawakas sa papet at pasistang paghahari nito. [B 


na ipokrito ang rehimen sa mga 
deklarasyon nito ng panganga- 
laga sa kapaligiran. 
Nagbubulag-bulagan si Aqui- 
no sa patuloy na lumalawak na 
pagkawasak ng kapaligiran dulot 
ng mga operasyong pagmimina 
at ang inireresulta nitong mga 
sakuna at pagkawala ng mara- 
ming buhay. Katulad ng sinun- 
dan nitong rehimen, binabale- 


Paje ng Department of Environment and Natural Resources (DENR), 
kung magbabayad ng mas mataas na buwis ang mga kumpanya sa 
pagmimina, kikita ng '8 bilyong kada taon ang gubyerno. Dagdag 
na 7 bilyon pa ang kikitain ng gubyerno mula sa 5% "royalty tax". 


Kaugnay nito, itinutulak ni 
Paje ang pagdedeklara ng 21 
"mineral reservations" sa Ilocos 
Norte, Zambales, Bulacan, Ca- 
marines Sur, buong isla ng Sa- 
mar, Surigao del Norte, Compos- 
tela Valley at Zamboanga 
del Norte at sa lahat ng 
mga "offshore area" sa 
buong bansa. | 

Ang mga 
"repor- 
mang" iti- 
nutulak ni 
Paje ay nasa 
balangkas ng 
patakarang 
liberalisa- 
syon sa 
pagmi- 
mina ng \ 
rehimen. Bunsod (M A 
nito, tumaas ang KG 
target na mining out- 
put ng rehimeng Aquino. 

Mula 20% noong 2009 sa pana- 
hon ng rehimeng Arroyo, nagta- 
la na ito ng 30% na min- 
ing output o 10% pag- 
taas sa mga unang bu- 
wang nasa poder si 
Aquino. Patunay ito s 

N 


wala ng rehimeng Aquino ang 
malawakang pagkawasak ng 
mga buhay at ari-arian ng ma- 
mamayan at kapaligiran bunsod 
ng walang katapusang pagkaka- 
mal ng ganansya ng mga dayu- 

hang kapitalista at mga ka- 
D sabwat nilang mga upi- 
syal ng gubyerno. 


Pagtutol sa pag- 
mimina 
sa Negros 
Nanga- 
ngamba ang 
mamamayan 
ng Negros sa 
paglawak ng 
mga opera- 
syong pagmimi- 
na. Kasalukuyang 
nagsasagawa ng eksplora- 
syon at iba pang operasyon sa 
pagmimina sa Negros ang Philex 
Mining, Philmet Exploration 
Corp. at Essensa Mining Corp. 
May 40 iba pang nakapagsumite 
na ng aplikasyon sa Mining and 
Geosciences Bureau (MGB). Sak- 

law ng pagmiminang ito ang 
mga kabundukan ng mga bayan 
ng Binalbagan, Cauayan, Hino- 
baan at Isabela at mga syudad 
ng Himamaylan, Kabankalan at 
Sipalay sa Negros Occidental at 
sa mga bayan ng Basay, Ayu- 
ngon, Bindoy, Tayasan, Ji- 
malalud, La Libertad at Gui- 
hulngan sa Negros Oriental. 
Maaapektuhan nito ang 40% 
ng kabuuang kalupaan ng is- 
la o 80% ng kabuuang lu- 
pang agrikultural ng Ne- 
gros. 

Nananatili sa alaala 
ng mga Negrense ang y 
mga di- nanas na saku- . 
na at kahirapan ng libu- | 
libong magsasaka bunga 
ng mga operasyon sa pagmimina 
noong dekada 1950 sa Sipalay 
City at Hinobaan sa Negros 
Occidental, at sa Basay, Negros 
Oriental. Tinamaan ng polusyon 
ang mga pinagkukunan ng inu- 
ming tubig, nalason ang mga 
ilog at sapa at nasira ang mga 
taniman dahil sa pag-apaw ng 
mga nakalalasong kemikal mula 
sa minahan. Marami ang nagka- 
sakit dahil sa maruming tubig at 
alikabok. 

Lumalawak ang armado at di 
armadong pagtutol ng mama- 
mayan. Ani Ka Frank Fernandez, 
tagapagsalita ng National De- 
mocratic Front (NDF)-Negros, 
puspusan ang pakikibaka ng 
mamamayan at mga rebolusyo- 
naryong pwersa sa buong isla 
para pigilang maging disyerto 
ang isla. 

Halos kasunod ng mariing 
pahayag ng NDF-Negros, nilag- 
daan noong Mayo 12 nina Gov. 
Alfredo Marañon at mga alkalde 
ng Negros Occidental ang isang 
resolusyong ipinaabot kay Be- 
nigno Aquino III kung saan 
mariin nilang tinututulan ang 
malawakang pagmimina ng ba- 
tobalani o magnetite sa dagat. 
Saklaw nito ang 14 na "marine 
protected areas" ng lalawigan 
na may kabuuang erya ng 
36,533 kilometro kwadrado. 

Hiniling din ng mga mga lo- 

kal na upisyal ng Negros Occi- 
dental kay Aquino na utusan 
ang DENR-MGB na tigilan na ang 
pagtanggap at pagpoproseso ng 
mga aplikasyon para sa eksplo- 
rasyon at pagmimina sa dagat, 
at bawiin ang mga naaprubahan 
nitong mga aplikasyon. 

Damang-dama rin ng ka- 
tabing isla ng Panay ang pa- 
ngamba ng mga Negrense. Kung 
patuloy na magpapalawak ang 
mga inland at offshore mining 
ay tiyak na maraming kalupaan 
sa Pilipinas ang magiging di- 
syerto. 

Iniulat ng Madiaas Ecologi- 
cal Movement na maliban sa 
malalaking minahan na nagpa- 
palawak ng kanilang operasyon 
tulad ng Teresa Marble Corp., 
Quarry Ventures, Walter Mining 
and Industrial Corp. at Semirara 
Coal Mines, may nakapending na 
91 iba't ibang aplikasyon sa 
DENR-MGB. Sumasaklaw ito ng 
311,776 ektarya. 

Mga 70 nito ay aplikasyon 
para sa large-scale mining tulad 
ng Evergifted Mining Corpora- 
tion na may balak na magmina 
ng magnetite sand sa mahigit 
14,542 ektarya sa baybayin ng 
Roxas City, Panay, Lutod-lutod 
at Pilar sa Capiz. 

Dahil dito, mahigpit ang 
pagbabantay ng Madiaas Eco- 
logical Movement at Defend Pat- 


G Pa i at 
| HA pang-ekono- 


rimony para ma- 
pangalagaan 
|. “ang kalikasan 
kalayaang 


mya. 
Malaki 
ang pangam- 
l ba ng mama- 
mayan at mga 
lokal na upi- 
syal dahil ang 
pagmimina sa 
dagat ay sumisira 
sa mga halaman at 
hayop sa karagatan, su- 
misira sa mga aplaya at 
nagdudulot ng pagkawasak sa 
mga pangisdaan. Sa pagmimi- 
na sa dagat, hinihigop ang 
milyun-milyong tonelada ng bu- 
hangin mula sa pinakailalim ng 
dagat at sinasala rito ang bato- 
balani. Ayon sa mga eksperto, 
sinisira nito ang kalidad ng bu- 
hangin at binabago ang tempe- 
ratura ng tubig na makasasama 
sa mga halaman at hayop sa da- 
gat. 

Sa Cordillera Region, sama- 
samang nagbabantay noon pang 
Marso ang mga mamamayan sa 
tatlong baryo sa Tuba, Benguet 
para harangin ang pagpasok ng 
Philex Mining at dalawa pang 
higanteng kumpanya sa pagmi- 
mina. Ipinanawagan nila ang 
pagpapalayas ng tatlong kampo 
ng Philippine Army na nagsisil- 
bing mga armadong bantay ng 
nasabing mga minahan. 

Sa rehiyon naman ng Bicol, 
partikular sa isla ng Catandua- 
nes, mula noong Abril ay nag- 
buklod ang mamamayan sa 
isang koalisyong kontramina na 
may malakas na suporta ng Di- 
ocese of Virac Social Action Fo- 
undation Inc. ng simbahang Ka- 
toliko. Pakay ng Katandungan 
Kontra sa Mina (KKM) na hara- 
ngin ang Asianmines, Inc. at 
Xing Fu-Fang Mining Corp. na 
may nakatakdang aplikasyon sa 
pagmimina para sa mga bara- 
ngay ng mga bayan ng Viga, 
Gigmoto at Bato na umaabot sa 
4,443 ektarya. AB 


mo MATATAGUMPAY NA OPENSIBA NG BHB 
Dayuhang minahan sa SMR, 
pinarusahan ng BHB 


Company ng Merardo Arce Command sa Southern Mindanao 


Pire" ng mga Pulang mandirigma ng 3rd Pulang Bagani 


Region ang mga yunit panseguridad ng RACEL Mines and Mi- 


nerals noong Mayo 12. 


Nagtayo ng tsekpoynt ang 
BHB sa Barangay Kingking, Pan- 
tukan, Compostela Valley at hi- 
narang ang apat na pwersang 
panseguridad, kabilang ang 
isang geologist ng nasabing mi- 
nahan. 

Lumaban sa mga Pulang 
mandirigma ang isang kasapi ng 
pwersang panseguridad kaya si- 


ya ay napatay, ayon kay Ka Ri- , 

y æ darambong at pananalanta ng 
4 imperyalistang US na lalong 
T pinaiigting ng kasalukuyang 


goberto Sanchez, taga- 
pagsalita ng Merardo f 
Arce Command. Hin- 
di sinaktan ang tat- Ysa KAY! 
long iba pang pwer- 4, NE NG 
sang panseguridad 4 
at ang geologist. 
Nasamsam ; A 
mga Pulang mandi- (4442 
rigma ang apat na M4 
US carbine (M4A1), isang maka- 


bagong awtomatikong riple na 
siya na ngayong istandard na 
baril ng US Special Forces at 
mga yunit ng S.W.A.T. Kabilang 
din sa nakumpiska ang apat na 
radyong pangkomunikasyon. 
Ayon kay Sanchez, ang takti- 
kal na opensibang ito ay pagpa- 
patupad ng patakarang bayan 
para ipagtanggol ang pamban- 
sang patrimonya laban sa pan- 


e US-Aqui- 
3 no. Pinaninindi- 
' gan ng rebolusyo- 
naryong gubyer- 
nong bayan 
yang maka- 
8“ Pilipino at 
maka-kapaligi- 


rang patakarang ito. Mahigpit 
itong ipinatutupad ng mga geri- 
lya ng BHB para hindi basta na 
lamang dambungin ng mga da- 
yuhang monopolyong kapitalis- 
ta kasabwat ang mga lokal na 
upisyal ng gubyerno ang likas 
na yaman ng bansa. 

Ayon din kay Sanchez, ipina- 
tutupad ngayon ng gubyernong 
Aquino ang liberalisasyon sa 
pagmimina sa mga prubinsya ng 
Compostela Valley, Davao Orien- 
tal, South Cotabato, Surigao at 
sa distrito ng Paquibato sa 
Davao City. Maaapektuhan nito 
ang kabuhayan ng mga magsa- 
saka at buu-buong komunidad 
ng mga pambansang minorya. 

Ang RACEL Mines and Mine- 
rals at kasosyo nitong kumpa- 
nyang Amerikano na St. Augus- 
tine ay nagmimina ng ginto sa 
kabundukan ng Pantukan. Nag- 
mamantini ito ng malaki-laking 
grupo ng mga armadong tauhan 
para magbantay sa erya at sa 
mga Amerikanong nagpapatakbo 
sa 4,000-ektaryang saklaw ng 
pagmimina nito. Bukod pa ito 
sa proteksyong ibinibigay ng 
mga tropa ng 71st IB. [AB] 


Mga anomalya sa AFP 


UMAABOT sa P14.1 bilyon ang 
cash advances ng Armed Forces of 
the Philippines (AFP) noong 2010 
ang walang ulat saan ginastos. 
Ayon mismo ito sa pahayag ng 
special investigating committee 
ng Department of National Defen- 
se sa Senado. 

Tinukoy sa ulat ng nasabing 
komite na malinaw ang mga pag- 
labag sa batas ng AFP. Halimbawa 
nito ang pagkawala ng mga re- 
kord ng mga transaksyon, ang 
pagtatago ng mga rekord sa dahi- 
lang ito ay usapin ng pamban- 
sang seguridad at hindi mabusisi, 
at ang pang-aabuso sa mga alter- 
natibong paraan ng pagbili ng 
mga kagamitang militar. 


Myembro ng Anakbayan, sinalbeyds 


ISANG myembro ng Anakbayan ang pinatay ng mga ele- 
mento ng Navotas PNP noong Abril 21. 

Si Jerwin de Antonio, 27 anyos at taga-Bagong Silang, 
San Jose Village, Navotas City ay dinampot ng mga pulis 
noong Abril 20. Kagagaling lang niya noon sa pagtitinda 
ng isda sa palengke. 

Ayon sa mga saksi, pilit siyang isinakay sa patrol car 
kung saan siya sinimulang bugbugin kahit nakataas na 
ang kamay niya at humihingi ng tulong. Pagdating sa 
presinto ay patuloy pa rin siyang binugbog. Kinabukasan, 
nakita ng ilang testigo nang dalhin siya ng tatlong pulis 
sa isang eskinita malapit sa barangay outpost sa Navotas 
West kung saan siya muling pinagbubugbog. Nakita rin ni- 
la nang pilit siyang bigyan ng baril para makapanlaban 
daw. 

Noong Abril 22 ay natagpuan na lamang ng kanyang 
mga kamag-anak ang bangkay ni De Antonio sa isang 
punerarya. Ayon sa upisyal na salaysay ng pulis, binaril 
siya ng isang P01 Ronie de la Cruz at dalawa pa nitong 
kasamahan dahil nang-agaw daw ito ng baril. 

Maniobra at pangangamkam 
ng lupain sa Palawan 


Abril 5-7 ang mga progresibong organisasyon, institusyon at 


Nabi? ng isang fact-finding and solidarity mission noong 


grupong simbahan kaugnay sa banta ng pagpapalayas sa mga 
mamamayan ng Taytay, Palawan. Ang Taytay ay isa sa pangunahing 


bayang panturista sa Palawan. 


Pinamunuan ng Katipunan 
ng Samahang Magbubukid sa Ti- 
mog Katagalugan (KASAMA-TK) 
at Kilusang Magbubukid ng Pili- 
pinas (KMP) ang nasabing akti- 
bidad. Dumalo rin ang mga kina- 
tawan ng National Council of 
Churches of the Philippines, Asi- 
an Peasant Coalition at si Rep. 
Rafael Mariano ng Partidong 
Anakpawis. Mayroon ding dele- 
gado ang iba't ibang sektor mu- 
la sa Palawan at Metro Manila. 
Naglunsad din sila ng misyong 
medikal at relief operations na 
pinakinabangan ng may 300 pa- 
milya. 

Napag-alaman na ang mga 
mamamayan sa bayan ng Taytay 
ay pinalalayas dahil sa progra- 
mang isinusulong ng lokal na 
pamahalaan at Pujalte Estate 
kasabwat ang Guevent Industri- 
al Development (Corporation 
(GIDC), isang kilalang real es- 
tate developer. 

Aabot sa 4,000 pamilya ang 
napipintong palayasin at ma- 
wawalan ng hanapbuhay sa 
kumbersyon ng mahigit 1,265 
ektaryang lupain para sa resi- 
densyal at komersyal na gamit 
at sa eko-turismo. Napipinto 
ring mawalan ng kabuhayan ang 
karamihan ng mga mamamayan 
ng Taytay dahil pagtatanim ang 
kanilang pangunahing hanapbu- 
hay. 

Ang Pujalte Estate na pag- 
mamay-ari ni Joyce Pujalte 
Dwyer ang unang nangamkam sa 
lupain ng Taytay. Taong 1935 pa 
lamang ay itinayo ang kumpa- 
nyang Pujalte Lumber Company 
(PLC) para sa pagtrotroso. Ito 
ang kumalbo sa yamang kagu- 
batan ng bayan. Nang tumigil 

ang operasyon noong 1985 at 
isinalin sa mga magsasaka ang 
pamamahala sa lupa batay sa 
isang kautusan ng gubyerno ng 
Pilipinas, unti-unting nagmani- 
obra si Atty. Daniel Romana, ad- 
ministrador ng PLC, para maku- 
hang muli ang lupa mula sa mga 
magbubukid. Nagsampa siya ng 
samutsaring petisyon para pa- 
walang-bisa ang pag-aari ng 
mga magsasaka. Nagpanggap pa 
siyang kumakatawan sa interes 
ng mga magsasaka. Kasabwat 
naman ang lokal na pamahalaan 
at Department of Agrarian Re- 
form (DAR), pinawalang-bisa ni- 
la ang pag-aari ng mga magsa- 
saka noong 1997 at inilagay 
muli ang lupa sa kontrol ng PLC. 
Taong 2002 ay ibinenta ng 
Pujalte Estate sa GIDC ang kani- 
lang pag-aari at sinimulang ba- 
kuran ito. Ngayon ay unti-unti 
nang itinatayo ang ilang pook 
para sa turismo at paglaon ay 
mga lugar naman para sa komer- 
syal na gamit ang itatayo. 
Malinaw na walang plano pa- 
ra sa tunay na repormang agra- 


ryo ang lokal na pamahalaan at 
ang DAR. Bagkus ay kasabwat 
pa sila ng mga panginoong may- 
lupa at dambuhalang korpora- 
syon para sistematikong ma- 
kamkam ang lupa. Inutil ang 
Comprehensive Agrarian Reform 
Program Extension with Reforms 
(CARPER) para pangalagaan ang 
interes ng mga magsasaka. Sa 
halip, ibayong pinatitindi ng 
CARPER ang pyudal na pagsasa- 
mantala sa kanayunan at ang 
paghihirap ng mga magsasaka. 

Imbes na matakot ang mga 
residente, natuto silang luma- 
ban at igiit ang kanilang kara- 
patan sa lupa. Noong 2007 ay 
binunot ng mga magsasaka ang 
bakod ng GIDC. Naglunsad din 
sila ng mga protesta sa sen- 
trong bayan. Kahit na kinasu- 
han ang mga lider at tinang- 
kang hatiin ang kanilang hanay, 
hindi sila nagpatinag at sa ha- 
lip ay itinataas nila ang antas 
ng kanilang pakikibaka at pag- 
kakaisa. Nakipagtulungan sila 
sa mga progresibong grupo para 
itayo sa bawat baryong saklaw 
ang mga organisasyong masang 
magkokonsolida sa kanilang ha- 
nay. Itinayo nila ang mga orga- 
nisasyon tulad ng Pinagkaisang 
Lakas ng mga Okupante, Resi- 
dente, Manggagawa at Magsasa- 
ka sa Taytay (PLORMM) at Sama- 
han ng mga Mamamayang Be- 
neficiaries sa Taytay na siya 
ngayong namumuno sa kanilang 
laban. 

Ang bayan ng Taytay ay isa 
sa mga ipinagmamalaking lugar 
panturista ng Palawan. Saklaw 
nito ang 1,390 ektaryang lupain 
at binubuo ng 31 barangay. Hi- 
tik ito sa likas na yaman, kabi- 
lang ang bahagi ng Palawan Ma- 
rine Sanctuary. 

Sa ngayon, target na gawing 
syudad ang bayan na ito. Nais 
magtayo rito ng mga negosyo 
ang mga pribadong kumpanya at 
gawin itong urbanisado hindi 
para sa kapakanan ng mga ma- 
mamayan kundi para sa mga da- 
yuhan at lokal na naghaharing 
uri. AB 


Paglulubid ng buhangin sa Oplan Bayanihan 


Oplan Bayanihan ng AFP ang kampanyang disimpormasyon 

at saywar. Alinsunod dito, tahasang naglulubid ng 
buhangin ang mga tagapagsalita ng AFP para pagmkhaing "maka- 
kapayapaan" ang militar at pulis at pagtakpan ang kanilang mga 
pasistang krimen at mga kabiguan sa larangan ng digmaan. Gayun- 
paman, sa malao't madali ay nalalantad ang mga kasinungalingan 
ng militar at nagkakandabuhol-buhol ang dila ng mga pasistang 


Mee bahagi ng kontra-rebolusyonaryong kampanyang 


tagapagsalita. Kabilang ang sumusunod sa ilang tampok na halim- 


bawa. 
Kasinungalingan: Ayon sa 
AFP, ang syentistang si Leonardo 
Co at ang dalawa niyang ka- 
samahan ay napatay sa "palitan 
ng putok" ng mga pwersa ng 
19th IB at isang yunit ng BHB 
noong Nobyembre 15, 2010 sa 
kagubatan ng Kananga, Leyte. 
Katotohanan: Walang la- 
banang naganap sa pagitan ng 
BHB at AFP noong Nobyembre 
15, 2010 sa Kananga, Leyte. 
Katunayan, walang yunit ng 
BHB sa lugar noong araw na 
iyon. Si Co at mga kasamahan 
niyang sina Sofronio Cortez at 
Julius Borromeo ay nangunguha 
noon ng mga sample ng mga 
puno sa kagubatan nang 
paputukan ng mga elemento ng 
19th IB nang mapagkamalan 
silang mga kasapi ng BHB. 
Kasinungalingan: Apat na 
kagawad diumano ng BHB na 
nagholdap daw ng bus ang na- 
patay ng mga sundalo nang ha- 
rangin nila ang bus sa isang 
tsekpoynt sa Catanauan, Quezon 
noong Disyembre 1, 2010. 
Katotohanan: Hindi mga 
kagawad ng BHB kundi mga 
sibilyan ang napatay ng 
mga tauhan ng 74th IB 
nang harangin nila at ra- 
tratin ang bus na 
hinoldap habang 
may mga nakasakay 
pang mga pasa- , VA 
hero ito. Kabi- A 
lang sa mga na- Í 1A d 
patay ang kon- 4 Y fy 
/ 'k 
duktor ng bus at T 
Kasinungali- 


isang guro. 
ngan: Pinalabas 


ng mga tagapagsalita ng 10th 
ID-PA na ang mga sundalong ti- 
nambangan ng BHB sa Barangay 
Kingking, Pantukan sa Com- 
postela Valley noong Mayo 4 ay 
bahagi ng mga sundalong 
nagsasagawa ng search and res- 
cue operation. 

Katotohanan: Ang mga 
tropa ng 71st IB ay naglulunsad 
ng mga operasyong pangkombat 
laban sa BHB nang tambangan 
ng mga Pulang mandirigma. 
Katunayan, tatlong kolum ng 
mga armadong sundalo ang ipi- 
nakat sa operasyong ito. Pina- 
labas lamang na sangkot ang 
mga ito sa operasyong search 
and rescue upang makuha ang 
simpatya ng publiko. 

Kasinungalingan: Ayon sa 
303rd ID, ilang Pulang mandirig- 
ma ng BHB ang napatay mata- 
pos maganap ang misencounter 
sa pagitan ng dalawang yunit ng 
BHB sa Calatrava, Negros Occi- 
dental noong Enero 28. 


Katotohanan: Ang AFP ang 
nagka-misencounter. Labinli- 
mang sundalong kabilang sa 
303rd Brigade ang napatay ma- 
tapos magpalitan ng putok ang 
kanilang mga yunit. Bago ito, 
limang sundalo ang napatay 
matapos sila tambangan ng 
isang yunit ng BHB. Isang 
mandirigma ang nasawi bago 
nakaatras ang yunit. 

Kasinungalingan: Ayon sa 
9th ID, napatay nila ang isang 
Rodel/Elmer Estrellado na anila'y 
isang mataas na lider ng BHB sa 
isa umanong engkwentro sa pa- 
gitan ng AFP at BHB sa Bato, Ca- 
marines Sur noong alas-6 ng 
umaga ng Pebrero 25. 

Katotohanan: Si Estrellado 
ay dinukot ng mga armadong 
ahente noong alas-9 ng umaga 
ng Pebrero 25 sa kanyang ta- 
hanan sa Barangay 3, Malilipot 
Albay. Pilit na isinakay sa isang 
sasakyan si Estrellado at natag- 
puan ang bangkay nito sa Bulu- 
ang, Bato, Camarines Sur noong 
araw ding iyon. 

Kasinungalingan: Isa diu- 
manong batang babae ang na- 
matay nang tamaan ng bala sa 
pagpapalitan ng putok sa pagi- 
tan ng AFP at BHB noong Marso 
10, 2011 sa Sityo Balinsasayaw, 
Barangay Sta. Fe, Mandaon, 
Masbate. 

Katotohanan: Ang batang 
babae ay napatay matapos 
paulanan ng bala ng mga sunda- 
lo ng 9th ID ang bahay ng pa- 
milyang Amaro. 

Kasinungalingan: Ayon sa 
pahayag ng 56th IB, anim na 

Pulang mandirigma at isang 
sundalo ang napatay sa isang 
eng-kwentro sa pagitan 


a ng AFP at BHB 


sa San Jose del 

Monte, Bulacan noong Abril 26. 
Katotohanan: Nilusob ng 
mga sundalo ang isang pangkat 
ng mga mandirigma at nag- 
paputok kahit malapit sa ba- 
hayan. Kaagad lumayo ang yunit 

ng BHB upang walang madamay na sibilyan ha- 
bang selektibong nagpapaputok laban sa mga 
sundalo. Isang Corporal Reyes ang napatay at tat- 
long sundalo pa ang nasugatan bago makaatras 
ang mga kasama. Taliwas sa ipinakita ng BHB, 
nagpaulan ng putok ang mga sundalo sa mga ba- 
hayan na nagresulta sa pagkasugat ng residen- 
teng si Lanie Mendoza at dalawa niyang anak. Ka- 
sunod nito, iligal na inaresto at idinetine ang 
dating konsehal ng barangay na si Carlito Men- 
doza at buong kamag-anakan nila na nakatira ma- 
lapit sa lugar ng labanan. 

Kasinungalingan: Sa isang pahayag sa midya, 
inianunsyo ng tagapagsalita ng PNP na si Chief 
Supt. Agrimero Cruz na walong kasapi ng BHB ang 
napatay ng PNP sa Rizal, Nueva Ecija noong Mayo 
13. 

Katotohanan: Walang naganap na labanan sa 
pagitan ng pulis at BHB. Ang walong napatay ay 
pinaniniwalaang kabilang sa Red Vigilante Group, 
isang sindikatong kriminal na hawak ng matataas 
na upisyal ng PNP at militar. Binubuo ito ng mga 
kriminal na labas-masok sa kulungan at sangkot 
sa maraming kaso ng gun-for-hire, pagnanakaw, 
pangingikil at iba pang mga krimen. 

Kasinungalingan: Nitong Marso 5, inakusahan 


dalawang bus ng Silver Star Bus Liner sa Almeria, 
Biliran noong Marso 5 at pagpatay sa dalawang 
drayber nito. 

Katotohanan: Walang kinalaman ang BHB sa 
panununog ng bus sa Biliran. Wala ni katiting na 
ebidensyang ipinakita ang PNP para suportahan 
ang kanilang akusasyon laban sa BHB. Nagpa- 
palaganap lamang ang PNP ng disimpormasyon 
upang pagtakpan ang mga kabiguan nito sa 
matagumpay na ambus ng BHB noong Pebrero 26 
sa Arteche, Eastern Samar. 

Kasinungalingan: Pinalabas ng mga upisyal 
ng pulis sa Panabo City na dalawang maliliit na 
kriminal na naging kasapi diumano ng BHB ang 
kanilang inaresto nitong ikalawang linggo ng Abril. 

Katotohanan: Hindi mga kasapi ng BHB kun- 
di mga sibilyan sina Toto Ancahas at Gerald Rob- 
les, na kapwa inaresto at pinahirapan ng pulis ng 
Panabo. Si Robles ay pansamantalang nakalaya 
mula sa pagkakakulong sa Davao Penal Colony. 
Nagalit sa kanya ang mga pulis matapos siya tu- 
mangging sumali sa isang sindikato sa droga at 
ekstorsyon na binubuo ng pulis. Si Ancahas na- 
man ay isinama sa listahan ng mga "wanted" ng 
PNP matapos siyang maghatid ng pyansa para sa 
pamilya ng apat na kasapi ng BHB na inaresto 


ng PNP na sangkot ang BHB sa pagsusunog ng 


noong 2009. 


AB 


Mga kolehiyo at unibersidad, magtataas ng matrikula 


MAHIGIT 15% o 282 ng kabuu- 
ang 1,792 unibersidad at kole- 
hiyo sa Pilipinas ang magtataas 
ng matrikula sa pagbubukas ng 
klase nitong Hunyo. Dagdag na 
naman ito sa sakit ng ulo ng 
mga estudyante at kanilang 
mga magulang. Tumaas din 
nang 5% ang presyo ng mga ga- 
mit pang-eskwelahan ilang 
linggo bago ang pasukan. 
Noong Mayo 13, inianunsyo 
ng Commission on Higher 
Education (CHEd) na 69 na pri- 
badong kolehiyo at unibersidad 
mula sa National Capital Region 
(NCR) ang magtataas ng matri- 
kula ngayong pasukan. Ang 
pagtaas sa matrikula ay mula 
3.5% hanggang 12%. 
Pinakamataas ang umento 
sa St. Luke's College of Medici- 
ne (12%). Limang porsyento 
(5%) naman ang itataas ng 
University of the East-College 
of Medicine, Ateneo de Manila 

University, Ateneo Graduate 
School of Business, Miriam Col- 
lege, Assumption College at OB 
Montessori. Magtataas naman 
nang 4.35% ang University of 
the East-Manila: 3.75% ang 
University of Santo Tomas: at 
3.5% ang De La Salle Univer- 
sity. 

Mayroon ding pagtaas sa 
ibang mga lugar sa bansa. Tu- 
maas nang 12% ang matrikula 
sa Baguio Central University: sa 
St. Louis University, 5% sa ma- 
trikula at sa miscellaneous fees, 
Ateneo de Cagayan, 5%; at Ate- 
neo de Davao, 6.99%. Ilang 
State Universities and Colleges 
(SUC) naman ang nagtaas din 
ng matrikula at iba pang baya- 
rin tulad ng Pangasinan State 
University, 30% (P130 tungong 
P170 per unit): Technological 
University of the Philippines, 
9.6%; Univ. of Mindanao 8.5%; 
at University of the Philippines- 


Mindanao na nagtaas ng P250 
sa bayad sa Physical Education. 
Sa Western Visayas, 24 eskwela- 
han ang magtataas ng twisyon 
sa abereyds na 14.92% kung 
saan tatlo ay pampublikong 
kolehiyo. 

Dahil sa taun-taong pagtaas 
ng matrikula, tinatayang du- 
moble na ito kumpara noong 
2001. Walo naman sa bawat 
sampung nagtapos sa hayskul 
ang hindi makararating sa kole- 
hiyo dahil sa taas ng mga baya- 
rin, ayon na mismo sa CHEd. 

Dahil dito, lalong iginiit ng 
Kabataan Party ang House Bill 
3708 na nagtatakda ng tatlong 
taong pagtigil sa lahat ng pag- 
taas ng matrikula sa lahat ng 
paaralan. Hiniling din nito na 
ibasura ang CHEd Memorandum 
No. 13 at Education Act of 1982 
na nagbigay-daan sa walang 
awat na pagtaas ng mga baya- 
rin sa eskwelahan. 

Negros Occidental, 
naparalisa ng tigil-pasada 


NAPARALISA ang 90% ng 
pampublikong transportasyon 
sa Negros Occidental bunsod 
ng dalawang araw na welga sa 
transportasyon noong Mayo 
17 at 18. 

Pinamunuan ng United Ne- 
gros Drivers and Operators 
Center (UNDOC) ang kilos-pro- 
testa na inilunsad nila para 
mariing ipadama ang kanilang 
reklamo sa di pangkaraniwang 
pagkakaiba sa presyo ng mga 
produktong petrolyo sa Ne- 
gros Occidental. Mas mataas 
nang P4 hanggang P5 kada li- 
tro ang mga presyo ng krudo, 
gasolina, gaas at liquefied pe- 
troleum gas (LPG) sa Negros 
kumpara sa Kamaynilaan. 

Sinuportahan ang kilos- 
protesta ng mga progresibong 
organisasyon. Nagtatag ng 
"rally centers" sa mga estrate- 
hikong lugar ang mga estud- 
yante. Todo suporta rin sa 
welgang ito ang dalawang 
grupo ng mga negosyan- 
te--ang Bacolod Filipino-Chi- 
nese Chamber of Commerce 
and Industry (BFCCCI) at Me- 
tro Bacolod Chamber of Com- 
merce and Industry (MBCCI). 

Ang tigil-pasada ay pagha- 
handa sa mas malaking koor- 
dinadong pagkilos sa darating 
na mga araw. 


PKP, nakiramay sa pagkamatay ni Chit Estella 


NAKIKIRAMAY ang Partido Komunista ng Pilipinas (PKP) sa pagka- 
matay ni Lourdes Estella-Simbulan, na mas nakilala sa mundo ng 
masmidya bilang Chit Estella. Namatay siya noong gabi ng Mayo 13 
sa isang aksidente sa Quezon (City. 

Bumuhos ang mga parangal kay Estella sa kanyang pagkamatay. 
Anang PKP, si Estella ay nagsilbing isa sa mga balwarte ng patri- 
yotiko at kritikal na pamamahayag. 

Kabilang si Estella sa mga tagapagtatag ng Philippine Center 
for Investigative Journalism at VERA Files. Bago siya mamatay ay 
may ilang taon na rin siyang propesor ng pamamahayag sa UP Col- 
lege of Journalism. 

Tampok sa kanyang kasaysayan ang matatag niyang paninindi- 
gan laban sa mga anomalya ng rehimeng Estrada. Siya ang namat- 
nugot sa Pinoy Times na tumutok sa paglalabas ng mga artikulong 
kritikal kay Estrada. Bago ito, nagbitiw si Estella bilang managing 
editor ng Manila Times matapos maglabas ng paumanhin ang may- 
ari ng pahayagan kay Estrada bunga ng banta nitong kasuhan at 
ipasara ang Manila Times. 

Nagsimula si Estella bilang estudyanteng aktibista sa UP Dili- 
man noong dekada 1970. Naging presidente siya ng UP Journalism 
Club at ng Youth for Social Action Council, na kapwa aktibo laban 
sa diktadurang Marcos. Nang magtapos siya sa UP, naging ma- 
nunulat siya sa pahayagan ng National Secretariat for Social Action 
(NASSA). 


11 pulis, napatay sa India 
UMABOT sa 11 pulis ang napatay at 15 ang nasugatan matapos sila 
ambusin ng mga gerilyang Maoista sa India sa ilalim ng Commu- 
nist Party of India-Maoist (CPI-M). 

Naganap ang ambus sa Lohardaga District sa estado ng Jhark- 
land noong Mayo 3. Sasalakay sana ang mga pulis at paramilitar 
dahil sa napabalitang pagtatayo ng kampo ng mga gerilya sa 
magubat na bahagi ng Dhardaria. Sa halip na sila ang sumalakay 
ay biglang nahulog sa patibong ang mga pulis na naunang pumun- 
ta sa lugar nang pasabugan sila ng bomba ng mga gerilya. Mata- 
pos ito ay pinaulanan sila ng bala. Anim na elemento ng Central 
Reserve Police Force (CRPF) ang agarang napatay sa unang bugso 
ng ambus. 


Panibagong kaso, isinampa laban kay dating Ombudsman Gutierrez 


NAIWASAN ni dating Ombuds- 
man Merceditas Gutierrez ang 
nakatakdang paglilitis ng Sena- 
do sa kasong impeachment la- 
ban sa kanya nang magbitiw si- 
ya sa pwesto. Ngunit hindi niya 
naiwasan ang kasong katiwalian 
at iba pang mga krimeng inirek- 
lamo ng partidong Anakpawis, 
National Union of People's Law- 
yers, Kilusang Magbubukid ng 
Pilipinas at iba pang mga sama- 

han ng magbubukid. Noong Ma- 
yo 9, nagtungo sa Department 
of Justice ang mga lider ng na- 
sabing mga grupo at kinasuhan 
si Gutierrez ng paglabag sa An- 
ti-Graft and Corrupt Practices 
Act, pagharang sa hustisya at 
perjury kaugnay ng P728 mi- 
lyong Fertilizer Fund. 
Maaalalang binuo noong 
2004 ang Task Force Abono para 
imbestigahan ang inireklamong 


katiwalian kaugnay ng Fertilizer 
Fund kung saan ginamit ni Glo- 
ria Arroyo noong 2004 ang pon- 
dong dapat ipinambili ng abono 
para sa mga magsasaka para sa 
kanyang kampanya sa pagkapa- 
ngulo. Bunga nito, inirekomen- 
da ng Task Force Abono na kasu- 
han sina Jocelyn "Joc-joc" Bo- 
lante (noo'y Undersecretary of 
Agriculture) at iba pang nasang- 
kot na personahe. 

Labanan ang pagbabase ng militar 


ng US sa Pilipinas 


ng Pilipinas ay isa ngayong malaking base 
Ar" ng US. Ito ang binibigyang-diin ng 

apat na araw na pagdaong ng plota ng US 
mula sa North Arabian Sea nitong Mayo 15 hang- 
gang 18 sa Manila Bay. 

Ang plota ang nagsisilbing base ng mga ma- 
panghimasok na operasyon ng US sa Afghanistan, 
Pakistan at Libya. Binubuo ito ng apat na bar- 
kong pandigma kabilang ang USS Carl Vinson, USS 
Shiloh, USS Bunker Hill at ang USS Gridley at may 
humigit-kumulang 25,000 tauhan. Ang mga ito'y 
pawang pinatatakbo ng enerhiyang nukleyar at 
hinihinalang nagdadala ng mga armas nukleyar. 
Mula sa plotang ito inilunsad ng US ang opera- 
syong asasinasyon kay Osama bin Laden sa Pakis- 
tan noong Mayo 1. Sa barko ring ito dinala ang 
bangkay ni Bin Laden at ihinulog sa karagatan. 

Habang nasa internasyunal na karagatan patu- 
ngo sa Pilipinas ang plota, sinundo ng mga sasak- 
yang pandigma ng US ang tuta nitong si Benigno 
Aquino III at inilipad patungo sa USS Carl Vinson. 
Ang pagdala kay Aquino sa USS Carl Vinson ay 
isinagawa nang walang paggalang sa mga tuntu- 
ning diplomatiko. 

Animoy mga batang tuwang-tuwa at mang- 
hang-mangha sina Aquino at kanyang mga upi- 
syal sa nakita nilang kapangyarihang militar ng 
kanilang among imperyalistang US. Sa gayong 
pagsakay sa barkong pandigma ng US, ipina- 
kita ni Aquino na hindi niya kinikilala ang lu- 


malawak na pagtutol sa Visiting Forces E 
Agreement (VFA), sa presensya ng mga tro-3z” fg 


"pagkakaibigan" ay epektibong pangkomoplahe 
sa iba pang mas tuso at iligal na mga aktibidad 
na may katangiang mapanghimasok at labag sa 
kasarinlan ng bansa. 

Ang pagdaong ng plotang pandigma ng US sa 
Manila Bay ay muling nagdidiin sa paggamit ng 
US sa Pilipinas bilang base militar nito. Ang pag- 
papahintulot nito ay pagpapakita lamang na wa- 
lang independyenteng patakarang panlabas ang 
Pilipinas at nakatali ito sa interes ng US. Sa pag- 
papakita na ang Pilipinas ay maaaring pagbase- 
han ng mga barko ng US, ipinakikita ng gubyer- 
nong Aquino sa buong mundo na ang Pilipinas ay 
nasa panig ng US anuman ang pasukin o ilunsad 
nitong gera. 

Ang hindi inianunsyo at di nakaiskedyul na 
pagsundo at pagsasakay kay Aquino sa barko ng US 
ay muli ring nagpapalakas ng ispekulasyon na 
mayroong lihim na pag-uusap tungkol sa plano ng 
US na muling magtayo ng mga pasilidad pangmili- 
tar nito sa Pilipinas. Noon lamang Abril 26, duma- 
ting sa Pilipinas ang dalawang senador ng US para 

siyasatin ang 
kalagayan ng 
dati nilang 
base militar sa 
Subic Bay, Olo- 
ngapo. Matagal 


pang Amerikano sa bansa at mga pang-aabu- KG a 
so ng mga ito laban sa mamamayang Pilipino.- “slr 


Sa pagdaong sa Manila Bay, libu-libong IN 
sundalong Amerikano ang pumasok sa Pilipi- aa 
nas. Ang paglahok ng mga tropang Amerikano27-224 


sa mga palaro at iba pang aktibidad para sa ~> 


Lumalalang ribalan 


Mga tampok sa 
isyung ito... 


sa loob ng kampong 

Dayuhang minahan 
sa SMR, pinarusahan 
ng BHB 


Pangangamkam 
ng lupa sa Palawan 

Mga tuntunin sa paglilimbag 

1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


